
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS ŠVIETIMO ĮSTAIGŲ DARBUOTOJŲ TARIFINIŲ ATLYGIŲ IR TARNYBINIŲ ATLYGINIMŲ PRIEDŲ NUSTATYMO

2010 m. sausio 28 d.  Nr. T-16
Šakiai

                   Rajono savivaldybės taryba, vadovaudamasi Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr.28-655) ir Švietimo ir mokslo ministro 2009 m. gruodžio 14 d. įsakymu Nr. ISAK - 2711 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (Žin., 2009, Nr. 150-6739),  nusprendžia:

                  1. Nustatyti tarnybinių atlyginimų priedų konkrečius dydžius rajono savivaldybės švietimo įstaigų vadovams :

                   1.1. ikimokyklinių įstaigų, bendrojo lavinimo mokyklų, meno mokyklos, jaunimo kūrybos ir sporto centro, pedagoginės psichologinės tarnybos vadovams, įgijusiems mokslo laipsnį arba pedagoginį (mokslo) vardą – 1 bazinės mėnesinės algos dydžio tarnybinio atlyginimo priedą;

                   1.2. ikimokyklinių įstaigų, bendrojo lavinimo mokyklų, meno mokyklos, jaunimo kūrybos ir sporto centro, pedagoginės psichologinės tarnybos vadovams, kuriems nesuteikta vadybinė kvalifikacinė kategorija, tačiau jie yra įgiję magistro laipsnį – 0,5 bazinės mėnesinės algos dydžio tarnybinio atlyginimo priedą;

                   1.3. gimnazijų vadovams – 15 proc.  tarnybinio atlyginimo dydžio priedą;

                   1.4. pedagoginės psichologinės tarnybos vadovui - 15 proc.  tarnybinio atlyginimo dydžio priedą;

                   1.5. ikimokyklinių įstaigų vadovams, jeigu  įstaigoje yra ne mažiau kaip trys specialiojo ugdymo grupės, o bendrojo lavinimo mokyklų direktoriams, jeigu yra ne mažiau kaip trys klasės  – 5 proc.  tarnybinio atlyginimo dydžio priedą;

                   1.6. ikimokyklinių įstaigų, bendrojo lavinimo mokyklų, kuriose mokosi 10 ir daugiau integruotų (ugdomi visiškos integracijos forma) specialiųjų poreikių vaikų, vadovams - 5 proc. tarnybinio atlyginimo dydžio priedą.

                   2. Pavesti rajono savivaldybės švietimo įstaigų vadovams nustatyti tarifinių atlygių ir tarnybinių atlyginimų priedus:   

                   2.1. gimnazijų vadovų pavaduotojams ugdymui  - 15 proc. dydžio tarnybinio atlyginimo priedą;
                   2.2. gimnazijų  I-IV klasių (9-12 klasių) ir vidurinių mokyklų 11-12 klasių mokytojams  – 5 proc. dydžio tarifinio atlygio priedą (tik už kontaktines valandas);

                   2.3. priešmokyklinio ugdymo pedagogams – 5 proc. dydžio tarnybinio atlyginimo priedą;

                   2.4. mokytojams, mokinantiems mokinius namuose, esant atitinkamai gydytojų konsultacinės komisijos išvadai - 15 proc. dydžio tarifinio atlygio priedą (tik už kontaktines valandas);

                   2.5. specialiesiems pedagogams, individualiai mokinantiems specialiųjų poreikių ikimokyklinio ir priešmokyklinio amžiaus vaikus ir suaugusiuosius namuose -  15 proc. tarnybinio atlyginimo dydžio priedą;

                   2.6. pedagoginės psichologinės tarnybos specialistams, dirbantiems su vaikais - 15 proc. dydžio tarnybinio atlyginimo priedą;

                   2.7. ikimokyklinių įstaigų, bendrojo lavinimo mokyklų mokytojams, priešmokyklinio ugdymo pedagogams, auklėtojams, mokytojų padėjėjams, kurių klasėje (grupėje) yra 1 ir daugiau specialiųjų poreikių vaikų – 5 proc. dydžio tarnybinio atlyginimo priedą (mokytojams tik už kontaktines valandas);

                   2.8. ikimokyklinių įstaigų, bendrojo lavinimo mokyklų, kuriose mokosi 10 ir daugiau integruotų (ugdomi visiškos integracijos forma) specialiųjų poreikių vaikų, pavaduotojams ugdymui - 5 proc. tarnybinio atlyginimo dydžio priedą;

                   2.9. ikimokyklinių įstaigų  ir  bendrojo lavinimo mokyklų specialiesiems pedagogams - 10 proc. dydžio tarnybinio atlyginimo priedą;

                   2.10. specialiojo ugdymo grupių ir lavinamųjų klasių mokytojams, auklėtojams, priešmokyklinio ugdymo pedagogams, specialiesiems pedagogams, meninio ugdymo pedagogams, socialiniams pedagogams -  10 proc. dydžio tarnybinio atlyginimo priedą (mokytojams tik už kontaktines valandas);

                   2.11. specialiojo ugdymo grupių ir lavinamųjų klasių bendrosios praktikos slaugytojui, masažuotojui, mokytojo padėjėjui – 10 proc. tarnybinio atlyginimo dydžio priedą;
                   2.12. specialiojo ugdymo grupių ir lavinamųjų klasių auklėtojo padėjėjui, naktinei auklei – 5 proc. tarnybinio atlyginimo dydžio priedą.

                   3. Nustatyti, jog specialiųjų poreikių vaikai ir suaugusieji yra: sutrikusio ir riboto intelekto, aklieji, kurtieji, silpnaregiai (kai regėjimo aštrumas su korekcija iki 30 procentų), neprigirdintieji, turintys fizinę ar judėjimo negalią (kai nustatytas invalidumas), turintys kompleksinių sutrikimų, turintys kompleksines mokymosi negalias, turintys  šiuos emocijų ir elgesio sutrikimus: vaikystės autizmą, atipišką autizmą, Aspergerio sindromą, psichozinius ir kitus vaikystės dezintegracinius sutrikimus.

                   4. Nustatyti, kad tarifinių atlygių ir tarnybinių atlyginimų priedai mokami neviršijant švietimo įstaigai skirto darbo užmokesčio fondo.
                   5. Pripažinti netekusiu galios rajono savivaldybės tarybos 2009 m. vasario 26 d. sprendimą Nr. T-60 „Dėl savivaldybės švietimo įstaigų darbuotojų tarifinių atlygių ir tarnybinių atlyginimų priedų nustatymo“.
Meras                                                                                                                            Juozas Bertašius

